AksaraLLM/aksara-bahasa-daerah-v1 huggingface dataset:
Wonten agama Hindhu, Kuwera  inggih punika déwa ingkang mandhegani bangsa yaksa utawi raksesa. Nanging, piyambakipun langkung saé saha ingkang utama tinimbang raksesa sanèsipun. Kuwera gadhah jejuluk "bendahara para Déwa", saéngga piyambakipun ugi dipunsebat Déwaning Kesugihan. Bathara Kuwera inggih punika putranipun Sang Hyang Ismaya kaliyan Dewi Senggani, ingkang kaping tiga. Piyambakipun satunggal rama kaliyan Rahwana, nanging bènten ibu. Bathara Kuwera gadhah sanga sadulur, kadosta: Bathara Wungkuam, Bathara Tambora, Bathara Wrahaspati, Bathara Siwah, Bathara Surya, Bathara Candra, Bathara Yama/Yamadipati, Bathara Kamajaya dan Dewi Darmanasti. Bathara Kuwera nggarwa Dewi Sumarekti, putranipun Sang Hyang Caturnaka kaliyan Dewi Hira putra Sang Hyang Heramaya. Kuwera jumeneng nata wonten ing Lokapala, ajejuluk Prabu Danaraja, nanging kakuwasanipun dipunrebat déning Rahwana. Kuwera maringaken dhamparipun, amargi piyambakipun ngraos boten sagah ngawontenaken Rahwana.

Bathara Kuwera punika minangka pralambang kasekten saha kamanungsan. Pakaryanipun Bathara Kuwera punika paring pituduh, ganjaran, kaslametan sarta pitulungan dhumateng titah wonten ing Arcapada. Wonten ing jaman Ramayana, panjenenganipun nitis dados Brahmana Sutiksna-brahmana suci ing Redi Citrakuta/Kutarunggu. Brahmana Sutiksna punika ingkang paring wejangan ngelmi Asthabrata (piwulang kapamimpinan ingkang dipunilhami keagenganipun saha kasaimbanganipun wolung unsur alam) dhumateng Ramawijaya. Manawi wonten ing jaman Mahabharata, Bathara Kuwera ‘’nitis’’ dados Resi Lomosa, brahmana suci nagari Amarta ingkang sampun setya paring wejangan dhumateng Prabu Yudhistira. Resi Lomosa setya ngampingi dumugi ngembara wonten ing alas nalika panjenenganipun kalah ‘’taruan’’ dolanan dadu kaliyan kulawarga Korawa.

Sesarengan kaliyan Sang Hyang Cakra, putra Sang Hyang Manikmaya kaliyan Dewi Umarakti, Bathara Kuwera dipundadosaken minangka ‘’juru tulis’’ utawi ingkang nyerat kasil pirembagan para dewa ing babagan mengsah-mengsah ingkang sami perang wonten ing perang Baratayuda, antawisipun kulawarga Kurawa lumawan kulawarga Pandawa wonten ing Kurusetra.

Rujukan 

Déwa-Dèwi Hindhu
Tokoh Ramayana
Motor DC Magnet Permanen (direct current) ya iku prakawis elektronik dasar sing nduwé fungsi gubah tenaga listrik dadi tenaga mekanik sing désain anyare dikenalake kaliyan Michael Faraday luwih saka sakabad wau.

Rintisan mawa topik tèknologi
Trimurti inggih punika tigang kakiyatan Brahma (Sang Hyang Widhi), (sebatan Tuhan wonten agama Hindhu) kanggé nyiptakaken, ngrumat, saha nglebur donya sakwosipun.

Trimurti dipunperang dados 3, inggih punika:
 Déwa Brahma
 Déwa Wisnu
 Déwa Siwa

Pranala njaba 
 (Dipunundhuh tanggal 25 September 2012)
 (Dipunundhuh tanggal 26 September 2012)

Hindhu
Mikroprosèsor iku Unit sing ngeksekusi program lan ngatur lajur data, lajur alamat, lan lajur kendali prakawis-prakawis sing nduwé hubungan kaliyan Mikroprosèsor.
Mikroprosèsor racaké ditulis µP. Ing Komputer ya iku Central Processing Unit (CPU) Elektronik Komputer sing digawé saka Transistor mikro lan sirkuit liyané ing dhuwur Sirkuit Terintegrasi Semikonduktor.

Sadurungé metu lan ana mikroprosesor, CPU elektronik digawé saka sirkuit terintegrasi TTL pretelan; sadurungé, transistor individual; sadurungé manèh ya iku Tabung Vakum.

Rintisan mawa topik tèknologi
Waraha (basa Sanskerta: वाराह; Varāha) inggih punika awatara ingkang kaping tiga saking Déwa Wisnu ingkang awujud babi alas. Awatara punika njalma nalika jaman Satyayuga (jaman kabecikan). Cariyos babagan Waraha Awatara kababaraken wonten ing kitab Warahapurana kaliyan Purana-Purana sanèsipun.

Mitologi 

Miturut mitologi Hindhu, nalika jaman Satyayuga (jaman kabecika), wonten sawijining raksasa sinebut Hiranyaksa, rayinipun raksasa Hiranyakasipu. Kekalih punika minangka bangsa Detya (raksasa). Hiranyaksa badhé ngilemaken bumi wonten ing salebeting "lautan kosmik," sawijining papan antah berantah ing ruang akasa.
Mirsani donya punika badhé kiamat, Wisnu njalma dados "Waraha (babi alas)" ingkang gadhah taring kanggé nopang bumi ingkang dipundhawahaken déning Hiranyaksa. Usaha ingkang dipunlaksanakaken Waraha boten lumampah kanthi lancar amargi kaadhang déning Hiranyaksa. Saéngga kadadosan paprangan antawisipun raksasa Hiranyaksa klawan Déwa Wisnu. Kocap kacariyosaken paprangan punika kaadanan eunan taun. Ing pungkasanipun, Déwa Wisnu ingkang saged numpes raksasa Hiranyaksa.

Sabibaripun Piyambakipun menang, lajeng ngangkat bumi ingkang kados bal kanthi taringipun saking "lautan kosmik" saha mbangsulaken bumi wonten ing papan dunungipun.

Panggambaran 

Waraha Awatara kagambaraken minangka babi alas ingkang ngasta planit bumi kanthi kekalih taringipun, saha dipunangkaat wonten ngajeng netra. Sawetawis ugi kagambaraken minangka priyantun kanthi mustaka babi alas, kanthi taring kalih, saha sekawan asta ingkang nyepeng cakra, terompet saking kulit kerang (sangkakala), teraté, saha gada.

Nama Sanèsipun 
 Bhuwaraghan
 Waraghan
 Warha
 Yagnawaraha
 Srīeewaraham
 Adhiwaraha

Kuil Waraha

India 
Andhra Pradesh
 Simhachalam
 Kuil Tirumala Venkateswara-dumunung ing Tirumala, caket Tirupati. Hal punika dipunanggep minangka sawijining kuil ingkang kuna sanget. Para peziarah ingkang angka kapisan kedah nyembah Waraha saha salajengipun Lord Venkateswara. Babagan punika kawentar minangka Aadhi Varaha Near ST stand.
 YagnaWaraha-dumunung ing Karimnagar Kabupatèn Andhra Pradesh. Ugi misuwur minangka "YagnaVaraha Kshetram".
 Kuil WarahaSwamy ugi dumunung ing Shivaji Nagar, Secundrabad.
Haryana
 Kuil Sri Waraha-ing pundi Waraha dumunung ing Varah Tirth ing Désa Brahkalan (Jind).
 Kuil Waraha-dumunung ing Désa Waraha Kabupatèn Jind. Wonten murti Swayambhu saking Waraha.

Ugi pirsani 
 Awatara
 Matsya
 Kurma
 Narasinga
 Wamana
 Wamana
 Parasurama
 Rama
 Kresna
 Buda
 Kalki

Cathetan suku 

Hindhu
Awatara
Waisnawa
Kali Arthur inggih punika salah satungaling nama kanggé kali kaliyan kutha alit ingkang wonten ing sagara sisih kilèn Tasmania, Australia. Nalika wonten ing sensus taun 2006,  Kali Arthur lan tlatah sakiwa tengenipun gadhah populasi kirang langkung 121.
Wonten ing sisih leripun kutha punika wonten kutha Marrawah. Kali Arthur dipunparingi nama kaliyan George Arthur, Gubernur Van Diemen’s Land (1825-1836). Tlatah punika dipuneksploitasi kanggé kayu kaliyan ulamipun, nanging ngantos dumugi samenika tetep dados pusat pariwisata.

Kali
Kali Diamantina inggih punika salah satunggaling nama kali ingkang papanipunmanggen wonten ing Queensland sisih kilèn-leripun kaliyan wonten ing pucuk leripun Australia Selatan. Kali punika gadhah panjang kirang langkung 900 km, kaliyan tlatah DAS kirang langkung 157.000 km. Iklim ingkang wonten ing lepen punika, inggih punika panas kaliyan arid.

Cathetan suku 

Kali
Kali yara(basa Inggris: Yarra River) inggih punika nama salah satunggaling kali ingkang manggèn wonten ing sisih leripun Victoria, Australia. Klai punika dipuntepang kanthi nama Birrarung kaliyan suku Wurundjeri ingkang manggèn wonten ing lembaah yarra. Kali punika panjangipun kirang langkung 240 km. Kali punika sumber toyanipun skaing rawa-rawa ingkang wonten ing sisih wetanipun Plato Baw Baw, taman hutan ingkang rembuyung lan toyanipun mili tumuju Lempongan Port Phillip, wonten ing lempongan punika wonten pelabuhan ingkang paling rame wonten ing Melbourne.

Cathetan suku 

Kali
Kali Pieman inggih punika salah satunggaling nama kali ingkang manggèn wonten ing siish kilèn Pasisir Barat Tasmania, Australia. Sungai punika dipunbendung déning bendungan Reece ingkang inggilipun 122m, taun 1986. Pangrembakanipun Energi kali Pieman dipuntampi déning Pamaréntah Tasmania taun 1971 lan rampung dipun-garap nalika taun 1987, punika kalebet tiga pembangkit tenaga listrik kaliyan gangsal bendungan, Wonten ing lepen punika wonten indhustri, pertambangan kaliyan budidaya penebangan wit.

Pieman
Kali Pennefather inggih punika salah satunggaling kali ingkang wonten ing Queensland, Australia. Kali punika papanipunmanggen wonten ing sisih kilenipun Ujung Tanjung York wonten ing 12°13′S 141°44′E, satemah dipunpengaruhi kaliyan iklim wonten ing Lempongan Carpentaria. Wonten ing taun  1606, bahtera Walanda ingkang dipunnahkodani déning Willem Janszoon wonten ing Lempongan Carpentaria mampir wonten ing pinggir kali punika. Punika pendaratan tiyang Éropah ingkang sepisanan wonten ing Australia.

Pennefather
Cinta Brontosaurus ya iku buku ingkan kapindho kagungane Raditya Dika dicètak rikala taun 2006. Sanes Kambing Jantan: Sebuah Catatan Harian Pelajar Bodoh, uga Sanès Cinta Brontosaurus, ing buku iki tatanan tulisan sampun bécik lan ngèmot paragraf, boten namung cariyos pribadi. Buku iki gadhah 152 kaca, dipundhut saka pangalaman pribadi lan catètan blog Raditya Dika. Saka tampilanipun, buku iki taksih tipis, boten Kambing Jantan: Sebuah Catatan Harian Pelajar Bodoh.

Isi buku 
 Revenge of the Bom Bom Car
 Ingatlah ini sebelum memakai sarung
 Balik Jendela
 Venus
 Awas Menular
 Satu Sampai Seratus
 Banana
 X + Mak Comblang = Y

Cathetan suku

Pranala njaba 
 Google Book
 
  
 

Buku taun 2006
Buku cariyos komedi
Hydrozoa yaiku kelas saka anggota kéwan kang ora duwé balung kang kagolong ning  filum Cnidaria. Lumrahé kéwan Hydrozoa urip ning laut lan pada mbentuk koloni. Siklus uripé racaké Hydrozoa kaya ta tahap polip kang aseksual lan tahap medusa kang sèksual, misalé Obelia. Ana uga kang tetep mbentuk polip misalé Hydra.

Hydra 

Hydra yaiku Hydrozoa soliter (urip dhéwé-dhéwé) kang urip ning perairan tawar. Pada lumrahé, Hydra nggantungaké awaké marang tetuwuhan banyu utawa watu karo nempelaké pangkal awaké kang dhapuré cakram. Ning pucuking awaké ana bolongan cangkem kang dikrubungi tentakel akèh kang kanggo nangkap panganan.

Rujukan 

Sato kéwan
Avertebrata
Cnidaria
Heterotrof
Biologi
Mata Kebo inggih punika salah satunggaling dhedhaharan tradhisional ingkang kalebet jajanan pasar. Kue mata kebo ugi asring dipunwastani "kue ku". Kué mata kebo dipundamel saking glepung ketan ingkang isinipun inggih unti (parutan klapa ingkang dipuncampur kaliyan gula jawa). Warnanaipun kué mata kebo inggih padatanipun abang utawi ijo. Adonan kué punika lajeng dipunwungkus kaliyan godhong gedhang lajeng dipundang.

Nanging ing versi sanès, bilih kué mata kebo punika ugi wonten ingkang isinipun kacang ijo. Raosipun kué mata kebo inggih kenyel tur legi. Variasi jinis kue mata kebo utawi kue ku sapunika sampun manéka warna. Wonten mata kebo ingkang dipundamel saking uwi ungu ingkang dadosaken kue mata kebo wernanipun dados ungu, ugi wonten ingkang warninipun ijem amargi dipundamel saking pewarna ijem utawi pewarna alami saking ron suji. Padatanipun kue mata kebo punika dipunsade wonten pasar-pasar tradhisional minangka salah satunggaling jinis jajanan pasar.

Cathetan suku 

Panganan
Olah-olahan Indonésia
Masakan Tradisional
Jajanan
Nematoda (saka basa Yunani νῆμα (nema): "benang" + -ώδη -ode seperti (kaya)) inggih punika filum. Filum ingkang kagolong salah satunggaling filum ingkang anggotanipun ingkang kathah piyambak tinimbang jinis liya (kira-kira 80.000 spésies, 15.000 tuladhanipun kados parasit). 
Tuladha sanèsipun inggih punika cacing tambang.

Réferénsi

 
Parasit
Sato kéwan
Tubellaria utawa karan Cacing Berambut Getar yaiku kelas saka anggota kéwan kang ora duwé balung kang kagolong ning filum Platyhelminthes. tuladhané saka Tubellaria yaiku Planaria sp.
Cacing iki duwé sipat karnivor lan bisa ditemuni ning banyunan, kecehan banyu, kolam, utawa kali. Lumrahé cacing iki nempel ning watu utawa ning godhong. Ana uga Turbellaria sing obah-obah kaya ombak kanggo nglangi ning banyu.

Saluran pencernaannya ana cangkem, faring, lan usus. Kéwan iki ora duwé anus. Kéwan iKi Sistem ekskresi sisa-sisa metabolisme dhapuré nitrogen liwat awaké. Sistem saraf, ana ganglia kang bakal ditemoni ning endhasé. Reproduksi bakal kelakon
kanthi sèksual lan aseksual. Reproduksi aseksual kadadéan ing wektu awan lan hawané anget. Reproduksi sèksual kadadéan nalika ana kawinan silang.

Rujukan 

Sato kéwan
Avertebrata
Plathyhelminthes
Karnivora
Cacing
Heterotrof
Biologi

th:พลานาเรีย
Radikus Makankakus ya iku buku kaping tiga anggitané Raditya Dika ingkang didamel rikala taun 2007. Buku iki uga kaya ta Kambing Jantan: Sebuah Catatan Harian Pelajar Bodoh lan Cinta Brontosaurus, uga taksih ngemot cariyos-cariyos humor saka pangalaman pribadi Raditya Dika.
Buku iki gadhah 232 kaca, dipundhut saka cariyos-cariyos rikala Raditya Dika sekolah SMA lan kuliah ing Adelaide, Ostrali.

Isi buku 
 Balada Badut Mabok
 Ngik!
 Ketika Kau Menebeng
 Guruku Macan
 Arti Hidup?
 Lakukan dengan Microwave
 Dizalimi Kala Banjir
 Ga. Bisa. Jongkok
 That is so Gay
 Striper
 Beer
 Pertanyaan Untuk Tabib
 Bukan Binatang Biyasa

Gladri

Cathetan suku

Pranala njaba 
 Google Book
 
  

Buku taun 2007
Buku cariyos komedi
Trematoda karan uga cacing isap yaiku kéwan kelas saka anggota kéwan kang ora duwé balung yang kalebu dalam filum Platyhelminthes. Jinis cacing Trematoda urip dadi parasit ning kéwan lan manungsa. Awaké dilapisi karo kutikula kanggo njaga supaya awaké ora kotor marga apa kang dadi tumpakané lan duwé piranti kanggi nyodot lan piranti kait kanggo nempelaké awaké dhéwé ing kéwan tumpakané. Tuladhané anggota saka Trematoda yaiku Fasciola hepatica. Cacing iki urip ning atiné kéwan wedhus, sapi, lan kebo.

Tuladhané 
 Fasciola hepatica (Cacing ati) 
 Schystosoma japonicum (Cacing getih) 
 Clonorchis

Rujukan 

Sato kéwan
Avertebrata
Platyhelminthes
Heterotrof
Biologi
Cacing
Parasit
Kali Aconcagua iku  kali ing nagara Chili sing mili saka ketemuné rong kali cilik 1430 m sadhuwuring banyu sagara ing pagunungan Andes, Kali Juncal saka arah wétan (asal saka Gunung Juncal) lan Kali Blanco sing mili saka kidul-wétan. Kali Aconcagua mili mangulon ngliwati lembah sing jembar, ya iku lembah Valle del Aconcagua (Lembah Aconcagua), lan lumeby Samodra Pasifik 20 km saloring Valparaíso.

Rujukan 
  Cuenca del río Aconcagua
Niemeyer, Hans; Cereceda, Pilar (1983), Geografía de Chile — Tomo VIII: Hidrografía, 1º edición, Santiago de Chile: Instituto Geográfico Militar.
Gobierno de Chile, Ministerio de Obras Públicas, Dirección General de Aguas (2004) Cuenca del Río Aconcagua, Diagnóstico y Clasificación de los Cursos y Cuerpos de Agua Según Objetivos de Calidad

Pranala njaba 
  Aconcagua River Map 

Kali ing Chili
Filipus ya iku salah siji murid Yésus saka rolas Rasul kang dipilih. Filipus pawarta Injil kang apik nyebaraké ajarané Yésus nganti sédané. Filipus iku uga dadi murid kang mèlu lan dijupuk karo Yesus saka gawéyané dadi warigaluh iwak ing Danau Génésarèt. Jaman iku bangsa Romawi isih njajah tanah Yahudi, Yesus dikarepaké banget supaya bisa dadi pembebas saka penjajah Kamaharajan Romawi karo rakyat Yahudi, murid-muridé, lan kaum Zélot kang dianggep wadyabala Romawi pamberontak ing tanah bangsa Yahudi. Yesus dianggep penyelamat kang bisa nulungi bangsa Yahudi saka penjajahan kamaharajan Romawi kang asalé saka Éropah Kulon.

 Santo
Kali Ebola ya iku kali kang dumunung ana ing Républik Dhémokratik Kongo lor. Kali iki uga dadi salh sijiné sumber banyu kang malaku ana ing Kali Mongala
Virus Ebola dijenengi saka kalai Ebola.

Uga delengen 
 Yambuku
 Epidemiologi

Kali ing Républik Dhémokratik Kongo
Afiks utawi saged dipunsebat inggih punika satunggaling wujud linguistik ingkang wonten sawijinipun kata dados unsur langsung, sanès kata saha sanès pokok kata. Nanging ngubah leksem dados kata ingkang kompleks, artinipun ngubah leksem punika dados kata ingkang gadhah teges ingkang jangkep, kados gadhah subjek, predikat saha objek.
manawi prosesipun kasebat afiksasi.

Jinis afiks 
Wonten ing Basa Indonesia dikenal jinis-jinis afiks kados ta:

Cathetan suku 

Morfologi
Wadhuk Ketro ya iku wadhuk kang dadi papan wisata ing Kabupatèn Sragèn. Wadhuk iki mapan ing Désa Ketro Kacamatan Tanon, Kabupatèn Sragèn, Jawa Tengah. Kali kang ngalir ing wadhuk iki ya iku kali Karang Talun. Ambane Catchment wadhuk iki kurang luwih 5, 10 km pesagi. Isiné bisa nganti tekan 2.611.000 m kibik. Wadhuk iki kanggo irigasi. Wadhuk ketro digawé taun 1984.

Cathetan suku 

Papan wisata ing Sragèn
Umbul Tlatar inggih punika salah satunggalipun objèk wisata alam wonten ing kutha Boyolali, ingkang digolongaken objèk wisata toya. Daya tarik utama saking objèk wisata punika inggih punika pemancingan ingkang nyediaaken warna-warna iwak, saha wonten pendukungipun wonten é bèji kanggé sedanten umur, taman pakecehan saha sesawangan alam ingkang eco sanget saha wonten panggung hiburan ingkang saged diginaaken damel pagelaran acara-acara kados ta konser musik].

Geografris 
Umbul Tlatar wonten ing Dukuh Tlatar DesaKebonbino Kacamatan Boyolali kathi jarak 4kilo dhateng sisih lor.

Fasilitas 
Fasilitas ingkang dipunsuguhaken wonten ing Umbul Tlatar punika inggih punika

Cathetan suku 

Wisata
Taman Dayu ya iku salah siji papan wisata ing Kabupatèn Sragèn, Jawa Tengah, Indonésia. Taman Dayu iku papan wisata kang wujudé taman.

Papan wisata iki mapan ing Désa Dayu,kanthi amba kurang luwih 5 Ha. Papan iki krasa asri amarga akèh tetuwuhan ijo royo-royo kang éndah, lan seger. Ing papan wisata iki uga ana kali kang nyigar papan wisata iki.

Kurang luwih 50 km saka Kutha Sala panggone taman wisata iki. Ing papan wisata iki ana papan kang mabane kurang luwih 5 ha isiné tuwuhan jati kabèh. Ing papan iki uga nyedhiake fasilitas warna-warna kaya ta mini zoo , wahana utawa papan kanggo dolanan lan kaprigelan, agrowisata, resort , lan pendhapa pertamuan, gazebo, kolam nglangi kang jangkep karo slurutan, resto lsp..

Kebon kéwan cilik dadi salah siji papan kang apik saka Taman Dayu iki. Ing kono akèh kéwan-kéwan kang diopeni kanthi setiti, kaya ta rusa, kanguru, landhak, ula, merak, garudha, lan warna-warna jinis iwak kang wis langka kaya ta iwak lélé saka Afrika, iwak arapaima, iwak alligator. Saliyané dadi kebon kéwan papan iki uga dadi panggon kanggo nangkar kéwan, ngopeni kéwan kang wis arep cures.

Ing Taman Dayu ana kali cilik kang pinggire akèh wit-witan kang ijo royo-royo. Ing kono para wisatawan uga bisa mancing, numpak prahu kano ing kali.
Ing Taman Dayu, ana pemandhangan kang apik saliyané iku uga bisa digunakaké hiking. Taman Dayu iki uga dibangun lan disengkuyung déning Pamaréntah kutha Sragèn.
Papan wisata iki uga minangka désa uji coba MIX FARMING, ya iku sistem pertanian lan peternakan kang maksimalke apa waé barang kang diasilake saka pertanian lan peternakan, kalebu uwuhe. Dadi sistem iki péngin ora ana uwuh utawa larahan saka asil tani lan ternak.

Ing papan iki uga bisa digunakaké papan kanggo dolanan cah cilik supaya kreatif. Ing kono ana kolam kanggo nglangi, ana uga prahu dayung. Ing papan iki uga ana papan kanggo ulah raga, omah kang bisa digunakaké papan kanggo dolanan anak.

Saliyané iku, para wisatawan uga bisa dolananoutbond. Kanthi papan kang nyengsemake papan iki nyenengake kanggo outbond. Ning kono uga ana dolanan kang ngetes mental, wanine bocah.
Papan wisata iki uga dijangkepi flying fox, restoran, Homestay, lan papan kanggo karantina iwak-iwak sagara lan liya-liyané.

Cathetan suku 

Kabupatèn Sragèn
Mobile Robot sing biyasa diarani Robot bergerak ya iku robot sing bisa lumaku lan bisa bergerak ning endhi-endhi waé. Robot Mobile iku dhuwe ciri-ciri ya iku ana Aktuator kanggo gubah lan lumaku, Aktuator sing di anggo robot iku bisa nganggo rodo lan sikil sehingga bisa mindhahke robot saka papan siji ke papan sijiné manèh.
Tuwuhan kembang kepunikar (Cosmos caudatus Kunth) ya iku tuwuhan kang duwé ambu kang khas, rada wangi lan rasa getir.

Morfologi tuwuhan kepunikar 
Tuwuhan kepunikar ya iku tuwuhan perdu kang dhuwuré watara 75–100 cm lan duwé ambu kang khas. Watangè jejeg, segi papat, duwé alur mbujur, duwé cawang kang akèh, lan duwé ros kang warnané ijo rada wungu. Godhonge majemuk, nyilang adhep-adhepan, nyirip, pucuké lancip, pinggirané rata, dawané watara 15–25 cm, lan warnané ijo. Kembangé kalebu jinis kembang majemuk. Lan duwé oyot serabut.

Kandhutan bahan kimia 
Tuwuhan kepunikar duwé rasa legi lan sifaté adhem. Bahan-bahan kimia kang kandhut ing tuwuhan kepunikar ing antarané:saponin, flavanoid, polifenol, lang lenga asiri. bahan kimia mau akèh kandhut ing pérangan godhong kepunikar. Manawa oyoté ngandhut hidroksieugenol lan koniferil alkohol.
Sawijining panalitèn uga nemuaké manawa godhong kepunikar ngandhut senyawa kang duwé daya antioksidan kang cukup dhuwur.

Manfaat 
Ing Indonesia godhong kepunikar biyasa didadeake salah sawijining jinis sayuran ing jero pecel.Saliyané iku kepunikar uga duwé khasiat lan manfaat liyané ing antarané kanthi cara tradhisional bisa digunaake kanggo nambani kurang nafsu mangan, nambani lemah lambung, penguat balung kadhutan lenga asirine bisa digunaake kanggo ngusir gegremet. Senyawa kang duwé sipat antioksidan bisa macu prosès apoptosis lewat jalur intrinsik (jalur mitokondria). Pemacuan opotosis iki minangka salah sawijining cara penghambatan karsinogenesis utawa jalaran kangker.

Cathetan sikil 

Tetuwuhan
Kembang
Padhalangan inggih punika tetembungan utawi babagan ingkang magepokan kaliyan carita wayang. Kadosta:
 Dhalang, inggih punika tiyang ingkang nglakonaken sarta nyariosaken wayang.
 Talu, inggih punika uyon-uyon nalika ngarepaken wiwit jejeripun wayang.
 Jejer, inggih punika madeg carita utawi wayang ingkang badhé dipuncariyosaken sesarengan kaliyan rerembugan tumrap wayang.
 Suluk, inggih punika tetembungan utawi kekidungan dhalang badhé nyariosaken wayang.
 Niyaga, sebutan kanggé tiyang ingkang nabuh gamelan.
 Sindhen, tegesipun nembang sesarengan kaliyan gamelan utawi paraga wanita tukang nembang.
 Sabet utawi sabetan punika patraping dhalang anggènipun nglakokaken wayang.
 Janturan, tegesipun nyandra utawi cariyos wonten ing wayang ingkang saweg medal. Dados njantur punika ateges nyandra utawi nyariosaken sipatipun wayang sesarengan kaliyan gamelan ingkang lirih.
 Senggakan, tegesipun swara ingkang rame sesarengan kaliyan gamelan.
 Cempala, inggih punika kayu penthol piranti kanggé ngepraki wayang.
 Antawacana, ateges tembang kedaling swara wonten ing satunggaling wayang.
 Kelir, ateges lawon pethak kanggé nampani bayangan wayang.
 Bléncong, ateges diyan utawi lampu kanggé madhangi wayang.
 Kecrek, inggih punika gamelan awujud wesi blèbèkan kanggé ngepraki nalika wayang dipunjogèdaken.
 Tancep kayon inggih punika nancepaken guntingan wayang ingkang pungkasan minangka pratandha pagelaran wayang punika sampun bubar.

Wayang
Budaya
Psikolinguistik minangka gabungan saka rong tembung , ya iku psikologi lan linguistik. Psikolinguistik nyinaoni faktor-faktor psikologis lan neurobiologis kang sejatiné manungsa pikantuk, migunakaké lan ngertèni bab basa. Psikolinguistik ana gandhèng cènèngé karo psikologi kognitif. Ing panalitèn modern migunakaké biologi, neurologi, ngèlmu kognitif lan téori informasi kanggo nyinaoni carané otak mrosès babagan basa.

Linguistik
Psikologi
Universitas Sam Ratulangi

	

Universitas Sam Ratulangi uga kasingkat sebutan UNSRAT yaiku sawijining perguruan tinggi nagari ing Indonésia kang ana ing Kota Manado, provinsi Sulawesi Utara.
Universitas Sam Ratulangi kapimpin déning Rektor. Rektor UNSRAT periode 2008-2013 yaiku Prof. Dr. Donald A. Rumokoy, SH., MH.

Program Studi 
Program Studi kang ana ing Universitas Sam Ratulangi uga saged kadelok ana ing tabel ngisor iki:

Pranala njaba 
 Situs web resmi

Pawiyatan luhur ing Sulawesi Lor
Kali Inkisi iku kali sing dumunung ing nagara Républik Dhémokratik Kongo ing Afrika Tengah-kulon.

Kali ing Républik Dhémokratik Kongo
Meester in de Rechten Herman Willem Daendels (), iku siji pulitikus Walanda sing wujud Gubernur-Jendral Hindhia-Walanda angka 36. Dhèwèké mréntah antarané taun 1808 – 1811. Mangsa iku Walanda nembé dikuwasani déning Prancis.

Uga delengen 
 Pratélan Panguwasa Hindhia-Walanda

Pranala njaba 
 Encyclopaedia Britannica, Herman Willem Daendels
 Herman Willem Daendels - Rijksmuseum, Amsterdam 

Gubernur-Jendral Hindhia-Walanda
Tokoh militèr Walanda
Pulitikus Walanda
Ferhat Abbas (basa Arab: فرحات عباس; ) iku pamimpin pulitik Aljazair lan tau dadi penjabat sauntara présidhèn nalika périodhe 1962—1963 sawisé Aljazair mardika.

Réferènsi 
 Meisami, Julie Scott and Starkey, Paul (Edisi). (1998). Encyclopedia of Arabic Literature. London: Routledge (ISBN 0-415-18571-8)
 Ferhat Abbas, Une utopie algérienne, kaca 18 pérangan 19.

Lair 1899
Pati 1985
Pulitikus Aljazair
Bambang Hary Iswanto Tanoesoedibjo (Lair ing Surabaya, 26 September 1965; umur 53 taun), ya iku Pengusaha saka Indonésia. Hary lulus lan éntuk gelar Bachelor of Commerce (Honours) saka Carleton University, Ottawa-Kanada, ing taun 1988 lan gelar Master of Business Administration saka universitas Ottawa, Ottawa-Kanada, ing taun 1989.

Saiki Hary nyekel punjul siji kalungguhan strategis ing berbagai perusahaan terkemuka ing Indonésia. Panjenengan dipununjuk dados Présidhèn Direktur PT Global Mediacom Tbk (awit saka taun 2002) sadurungé njabat dadi Wakil Présidhèn Komisaris perusahaan iku. Hary pandiri, sing nyekel saham, lan uga Présidhèn Eksekutif Grup PT Bhakti Investama Tbk awit saka taun 1989.

Skliyane iku, Hary saiki uga nyekel beberapa posisi ing perusahaan-perusahaan liyané, diantarane ya iku dadi Présidhèn Direktur PT Media Nusantara Citra Tbk (MNC) lan PT Rajawali Citra Televisi Indonésia (RCTI) awit saka taun 2003, dados komisaris PT Mobile-8 Telecom Tbk, Indovision lan perusahaan-perusahaan liya ing pangisoran Global Mediacom lan Bhakti Investama. Hary saiki uga aktif dadi bendahara  Komite Ulah raga Nasional Indonésia (KONI). Wis akèh Hary dadi pembicara ing seminar lan dhosèn tamu babagan keuangan perusahaan, investasi lan manajemen Strategis kanggo program Magister ing berbagai Pawiyatan Luhur.

Ing taun 2011, Forbes ngetokaké pratélan manungsa sing paling sugih ing Indonésia, Hary kalebu wong sugih sing nomer 22, ndhuwei arta nganti 1.19 miliar US$.

Kontroversi  
ing wulan juni 2012, Hary  Tanoesoedibjo diintrogasi kaliyan KPK amarga kalebu kasus korupsi Tommy Hindratno, ya iku pejabat kantor pajeg Sidoarjo, lan  James Gunarjo sing diayaki kalebu ing Bhakti Investama, perusahaan sing diduwèni Hary Tanoesoedibjo.

Profil Kulawarga 
Hary iku Adhi saka Hartono Tanoesoedibjo lan Bambang Rudijanto Tanoesoedibjo.
Hary dhuweni istri Asmane Liliana Tanaja Tanoesoedibjo lan duwé anak 5, iki jenenge:

 Angela Herliani Tanoesoedibjo 
 Valencia Herliani Tanoesoedibjo 
 Jessica Herliani Tanoesoedibjo 
 Clarissa Herliani Tanoesoedibjo 
 Warren Haryputra Tanoesoedibjo

Karir Pulithik 
Ing wulan November 2011, Hary kaelbu ing acara Rapat Pimpinan Parté Nasinalis Dhémokrat sing kapisan. Ing parté iku, Hary dipunpitaya dadi Ketua Dewan Pakar. Hary lumebu pulithik awit saka wulan Oktober 2011.

Cathetan sikil

Pranala njaba 
  (Resmi*)
 http://www.bimantara.co.id/neo/index.php?option=com_content&task=view&id=28&Itemid=78 
 KPK segera periksa Hary Tanoesoedibjo TVOne 

Pulithikus
NasDem
Lair 1965
Kuwé lapis inggih punika salah satunggaling dhedhaharan tradhisional ingkang awujud jajanan pasar kas Indonésia. Kados namanipun ingkang legit bilih sajatosipun raosipun kuwé lapis inggih manis legit. Kué lapis punika padatanipun kapérang dados kalih warna ingkang dipunsusun kanthi tumpuk-tumpuk. Kué lapis punika dipundamel saking glepung beras, glepung kanji, santen, gendis pasir, sarem, saha pewarna. Caranipun damel kuwé lapis punika inggih saben lapisan dipundamel piyambak-piyambak, boten langsung dipundamel dados satunggal. Nembé manawi sampun dados saben lapisan ingkang badhé dipungathukaken, lajeng dipunsusun dados satunggal kanthi dipundamel selang-seling warninipun. Kué lapis punika sajatosipun sampun misuwur ing laladan-laladan ing Indonésia.
Déné pewarna ingkang dipun-ginakaken kanggé damel kuwé lapis punika saged saking pewarna dhaharan sintetik utawi pewarna alami. Jinis pewarna ingkang paling asring dipun-ginakaken inggih punika pewarna ijem ingkang dipundamel saking ron pandan lan pewarna abrit ingkang dipundamel saking sirup kembang mawar.

Bahan-bahanipun 
Bahan-bahan ingkang dipunbetahaken kanggé damel kuwé lapis punika ing antawisipun inggih kados makaten.
 400 ml santen saking 12 wutir klapa
 175 gram glepung tapioka
 1/2 cendhok maen glepung beras
 100 gram gendhis pasir
 1/2 cendhok teh uyah
 1 sdt pasta pandan

Caranipun damel 
Caranipun damel kuwé lapis punika prasaja tur gampil saged, ingkang badhé kaandhraken kados ing ngandhap punika.
 Glepung tapioka, glepung beras, gendhis pasir, saha sarem dipuncampur dados satunggal, lajeng dipunudhak ngantos rata lan dipunsingkiraken rumiyin.
 Santen dipunlebetaken rumiyin ngantos umub, lan saged dipunangkat manawi sampun umub, lajeng dipunadhemaken rumiyin ngantos anget.
 Lebetaken campuran glepung kala wau, lajeng dipunudhak malih ngantos kenyel adonanipun.
 Bagi adonan dados kalih pérangan. Ingkang satunggal pérangan dipunsukani pasta pandan utawi saged dipun-gantos kaliyan warna ingkang dipunremeni, lejeng dipunudhak rata malih. Déné ingkang satunggal pérangan saged dipuntilar kémawon supados tetep putih.
 Bagi adonan ijo saha putih kala wau dados 2 pérangan.
 Saged nyamektakaken loyang kanthi ukuran 20 x 10 x 7 cm ingkang dipunolesi lisah klentik rumiyin lan dipunalasi plastik.
 Loyang lajeng dipunpanasi wonten ing lebet oven, lajeng dipunkukus dangunipun 10 menit.
 Lajeg dipunsok malih adonan ingkang ijem turahanipun, lajeng dipundang malih dangunipun 10 menit.
 LAjeng dipunsoki malih adonan ingkang warni putih lan dipundang dangunipun 15 menit ngantos kuwé lapisipun saestu sampun mateng.
 Manawi sampun mateng sadaya lapisanipun lajeng saged dipunangkat, dipunadhemaken lan dipuniris sak kersanipun piyambak kémawon.

Uga delengen 
 Lapis legit

Cathetan suku 

Olah-olahan Indonésia
Jajanan
Mr. Syafruddin Prawiranagara, utawa uga ditulis Sjafruddin Prawiranagara () ya iku pejuang ing mangsa kamardikan Républik Indonésia sing uga naté njabat minangka Présidhèn/Ketua PDRI (Pamaréntah Darurat Républik Indonésia) nalika papréntahan Républik Indonésia ing Yogyakarta tiba ing tangan Walanda nalika Agresi Militer Walanda II tanggal 19 Dhésèmber 1948 .

Mangsa mudha lan pendhidhikan 
Tokoh sing lair ing Anyar Kidul sing duwé jeneng cilik "Kuding" iki duwé keturunan Sunda Banten lan Minangkabau. Buyuté, Sutan Alam Intan, isih keturunan raja Pagaruyung ii Sumatera Barat, sing diguwak ing Banten amarga mèlu-mèlu Perang Padri. Panjenengané nikah karo putri bangsawan Banten, nglairaké eyangé sing sabanjuré duwé anak jenengé R. Arsyad Prawiraatmadja. Bapaké Syafruddin kerja minangka jaksa, nanging cedhak banget karo rakyat, lan amarga iku dibuang déning Walanda ing Jawa Timur .

Syafruddin nglakoni pendhidhikan ELS ing taun 1925, dilanjutaké MULO ing Madiun nalika taun 1928, lan AMS ing Bandung nalika taun 1931. Pendhidhikan sing paling dhuwur dijipuk ing Rechtshogeschool (Sekolah Tinggi Hukum) ing Jakarta (saiki Fakultas Hukum Universitas Indonésia) nalika taun 1939, lan kasil éntuk gelar Meester in de Rechten (saiki pada karo Magister Hukum).

Rujukan

Sumber 
 Pusat Data & Analisis Tempo Apa & Siapa '85/86

Pranala njaba 
 Mr. Syafruddin Prawiranagara sang pemimpin yang terlupakan
 Syafruddin Prawiranagara akan diusulkan jadi pahlawan nasional

Mantri Kabinet Républik Indonésia Serikat
Présidhèn Indonésia
Mantri Ardana Indonésia
Mantri Dagang Indonésia
Lair 1911
Kali Gambia ya iku kagolong kali kang gedhé dhéwé ana ing Afrika kanthi dawa 1.130 km (700 mil). Kali Gambia duwé muara saka Fouta Djallon, Guinea kanthi Tambaconda, Senegal.

Kali ing Afrika
Vitamin B12 utawa uga diarani kobalamin ya iku sawijiné vitamin kang bisa larut ing banyu kang migunani kanggo normalaké utek lan sistem saraf. Vitamin B12 uga migunani kanggo kawanguné getih ing jero awak. Padatan, vitamin iki apik kanggo metabolisme saben sèl ing awak, mligi prabawané kanggo sintesis lan regulasi DNA sarta sintesis asem lemak lan prodhuksi ènèrgi. Padatan vitamin B12 tinemu ing panganan, kaya ta iwak, kerang, daging, lan endhog, uga kasil saka olahan susu. Vitamin B12 katalèn karo protéin ing jero panganan. Asam klorida kang ana ing lambung ngeculaké B12 saka protéin sasuwéné prosès pencernaan. Sawisé diculaké, B12 nggabung karo zat kang diarani faktor instrinsik (IF) sadurungé diserep ing jero ili getih.

Kagunan 

Vitamin B12 minangka nambani wong kang kurang vitamin B12 (defisiensi vitamin B12), keracunan sianida, lan defisiensi turun-temurun saka transcobalamin II. Vitamin B12 diwènèhake minangka péranganing tes Schiling kanggo mangerteni anané lelara anemia persiniosa. kanggo keracunan sianida, akèh-akèhé diwènèhi intravena lan trakadhang dicampuri natrium tiosulfat. Kandhutan vitamin B12 ing awak wong tuwa bisa ngayomi utek pérangan artrofi kang bisa nyuda rèsiko panyusutan kang bisa njalari njalari lelara Alzheimer lan gangguan kagunan kognitif utek.

Vitamin B12 uga wigati kanggo mbentuk sèl lan nglancaraké fungsi utek sarta sistem saraf. Kurang vitamin B12 bisa njalari anemia, karusakan saraf, kekeselen, lan pengeling-èling kang èlèk. Njangkepi kabutuhan vitamin B12 wigati sanget kanggo njaga kasarasan. WHO nyaranké supaya asupan padinan vitamin B12 bisa dijangkepi kanggo wong diwasa sadhuwuré umur 19 taun ya iku 2,4 mcg saben dina, wong wadon kang lagi ngandhut 2,6 mcg. Sawatara ibu kang lagi nyusoni mbutuhaké 2,8 mcg vitamin B12 saben dina.

Sumber 

Vitamin B12 tinemu ing akèh panganan kang asalé saka kéwan, kalebu iwak lan kerang, daging mligi ati, unggas, endhog, susu, lan kasil olahan susu. Nanging, kandhutan vitamin B12 ing kuning endhog lan putih endhog bisa suda sawisé dipanasi.

Cathetan suku 

Vitamin
Kripik gedhang inggih punika salah satunggaling nyamikan ingkang wujud pisang ingkang dipungorèng kanthi garing. Kripik gedhang kalebet salah satunggaling nyamikan khas Lampung ingkang asring dipundadosaken kanggé olèh-olèh para wisatawan ingkang wangsul saking Lampung.

Jinis-jinising 
Kripik gedhang padatanipun gadhah raos asin. Nanging ing wekdal sapunika, kripik gedhang gadhah manéka warna rasa. Wonten sedasa raos kripik gedhang, inggih punika coklat, keju, stroberi, melon, moka, sapi panggang, balado, jagung bakar, asin, lan manis. Déné rasa sapi panggang ingkang paling énggal. Nanging masarakat langkung ingkang kathah pados kripik gedhang kanthi rasa coklat lan keju.
Kripik gedhang ingkang saé punika saged dipuntingali saking wujudipun ingkang wutuh, tipis-tipis, lan saged tahan dangu. Manawi dipuntingali saking teksturipun, kripik gedhang ingkang saé inggih kripik ingkang nalika dipuncokot renyah, boten atos, boten jemèk, lan boten gampil remuk. Saking sisih raosipun, kripik gedhang ingkang saé punika raosipun éco, gurih, legi, lan boten ngedalaken ambu ingkang boten sedhep. Jinising gedhang ingkang paling cocog dipun-ginakaken kanggé damel kripik gedhang inggih sadaya jinis gedhang ingkang gadhah tekstur padhet lan boten jemèk, kados ta pisang tanduk,pisang kepok, dan pisang uli.

Bahan 
Déné bahan-bahan ingkang dipunbetahaken kanggé damel kripik gedhang punika ing antawisipun inggih kados makaten:
 1 sisir pisang setengah mateng
 1 sdt kapur
 1 liter toya
 lisah klentik

Bumbu alusipun 
Bumbu-bumbu ingkang dipunbetahaken kanggé mbumboni kripik gedhang punika inggih kados makaten:
 5 siyung bawang putih
 1 1/2 sdm tumbar
 3 butir miri
 2 cm kunir
 1 sdm sarem

Cara damelipun 
Ing ngandhap punika inggih prosès nalika damel kripik gedhang:
 Gedhang dipunoncèki rumiyin, lajeng dipuniris kanthi posisi miring, tipis-tipis.
 Pisang ingkang sampun dipuniris lajeng dipunkum wonten ing toya kapur kirang langkung dangunipun 1 jam. Manawi sampun 1 jam lajeng pisang dipunangkat lan dipunkumbah ngantos resik. Manawi sampun lajeng dipunpisah supados toyanipun ical.
 Sasmpunipun lajeng pisang dipunlebetaken wonten ing wadhah baskom, lajeng dipunsukani bumbu alus. Pisang lajeng dipunkopyok sareng kaliyan bumbunipun ngantos rata sadaya lajeng dipunkum ing bumbu supados langkung ngresep bumbunipun.
 Lajeng dipunsambi manasi lisah klentik ing waja, manawi sampun panas nembé pisang dipungoreng ngantos wernanipun kuning semu coklat lan katingal kemriuk.
 Pisang dipuntus rumiyin supados lisah ingkang taksih nèmplek ical.
 Kripik gedhang sampun samekta dipundhahar.

Cathetan suku 

Kripik
Olah-olahan Indonésia
Wédang secang inggih punika kalebet salah satunggaling jinising unjukan tradhisional Jawa. Dipunsebat wédang secang amargi dipundamel saking taneman secang. Wédang secang inggih dipundamel saking wedang jahe ingkang dipuncampur kaliyan kayu secang. Wédang secang punika kalebet jinis unjukan ingkang saged damel badan kita saras. Raosipun wédang secang punika legi lan kraos anget ing gulu nalika dipununjuk.
Wédang secang punika manawi dipuntelisik sujarahipun bilih kala rumiyin wédang secang punika sapisan medal saking kraton, saéngga wédang secang ugi saged dipunwastani unjukan kraton.
Ing wekdal sapunika, parutan kayu secang sampun kathah dipunsadé kanthi wujud bungkusan, saéngga langkung gampil dipundamel dados unjukan wédang secang piyambak utawi campuran unjukan sanèsipun kaliyan bumbon crakèn ingkang gadhah pitedah kanggé njagi kasarasan badan.

Bahan-bahan 
Bahan-bahan ingkang dipunbetahaken kanggé damel wédang secang punika inggih kados makaten:
 100 gr kayu secang
 100 gr jahé
 2 lèr serèh
 10 gr kayu legi
 5 gr cengkèh
 200 gr gendhis pasir
 2 liter toya

Caranipun damel 
Caranipun damel wédang secang punika gampil sanget lan sadaya tiyang saged kanthi gampil damel piyambak. Ing ngandhap punika inggih tata cara damel wédang secang:
 Nggodhog toya rumyin, lajeng sadaya bahan-bahanipun dipunlebetaken sak sanèsipun gendhis pasir. Lajeng sadaya bahan kala wau dipungodhog ngantos umub.
 Manawi toyanipun sampun malih dados warna ungu nembé gendhis pasir dipunlebetaken.
 Wédang secang sampun samekta dipununjuk.

Saranipun 
Saénipun wédang secang dipununjuk nalika taksih bentèr. Lan wédang secang badhé langkung nikmat dipununjuk manawi dipunsimpen wonten ing poci ingkang dipundamel saking siti. Raosipun badhé langkung kraos tradhisional.

Pitedah 
Wédang secang gadhah pitedah ingkang kathah, mliginipun saé kanggé badan kita. Sapérangan pitedahipun wédang secang inggih saged nambani masalah keséhatan kados ta nambani masalah gangguan pembuluh getih koroner ingkang sansaya ciyut. Lajeng, saged ngirangi tekanan darah saéngga getihipun saged lancar. Kajawi punika, wédang secang ugi gadhah kasiyat kanggé ngicalaken pegel linu, saged nambahi stamina badan kita, saged njadi kasarasan lan daya tahan badan kita, ugi saged nambani lelara asem urat manawi dipununjuk saben dinten. Wédang secang punika saé dipununjuk saben dinten amargi saged damel badan anget saéngga saged ngicalaken masuk angin ingkang nembé dipunraosaken badan.

Cathetan suku 

Unjukan
Masakan khas Indonésia
Kripik bayem inggih punika salah satunggaling nyamikan ingkang wujud bayem ingkang dipungoreng kanthi garing.

Bahan-bahan
Bahan-bahan ingkang dipunbetahaken kanggé damel kripik bayem inggih punika kados makaten:
 Bayem ingkang kethel ronipun 2 iket
 Glepung beras 250 g
 Toya 50 ml
 Toya kapur sirih 1 sdt
 Lisah klentik 500 ml
 Paprika bubuk 1 sdt
 Bubuk perasa barbeque sacekapipun

Bumbu-bumbu
Déné bumbu-bumbu ingkang dipunbetahaken kanggé damel kripik bayem punika inggih ing antawisipun kados makaten:
 Bawang putih 5 siyung
 miri 8 butir, dipunsangré
 Sarem 1 sdt

Caranipun damel
Kripik bayem punika salah satunggaling nyamikan ingkang gampil dipundamel. Ing ngandhap punika dipunandharaken caranipun damel kripik bayem, inggih kados makaten:
 Godhong bayem dipunkumbah ngantos resik rumiyinm lajeng dipuntus supados ical toyanipun.
 Glepung kanji kaliyan glepung beras dipuncamppur dados satunggal, lajeng dipunudhak ngantos rata.
 Salajengipun, toya dipunlebetaken sareng kaliyan tigan ayam wonten ing campuran bumbu alus ingkang sampun dipundamel rumiyin.
 Manawi sampun, lajeng campuran toya lan bumbu kala wau dipuncampur kaliyan glepung ingkang sampun dipunudhak kala wau, lajeng adonan dipunudhak malih ngantos rata. Adonan dipundamel boten patos kaku lan boten kecuwèren.
 Lisah dipunpanasi rumiyin wonten ing waja, meanwi sampun panas, bayem dipunclupaken wonten ing adonan glepung lajeng dipungorèng. Godhong bayem dipunlebetaken ing adonan satunggal maka satunggal lan dipungorèng ngantos garing lan mateng.
 Menwi sampun, bayem ingkang sampun dipungoreng lajeng dipunangkat lan dipuntus.
 Prosès bayem dipunclupaken wonten ing adonan kala wau dipunambali terus ngantos sadaya bayem dipungoreng.

Cathetan suku

Kripik
Pisang Molen inggih punika salah satunggaling tetedhan khas Indonésia. Tetedhan punika kalebet jajanan ingkang misuwur saking tlatah Jawa Kulon. Pisang molen punika inggih dhedhaharan tradhisional khas Bandung ingkang asring dipundadosaken olèh-olèh déning para wisatawan. Ing kitha Bandung, pisang molen misuwur kanthi sebatan bolen pisang. Raosipun pisang molen ingkang khas ingkang dadosaken kathah tiyang remen dhahar pisang molen. Caranipun damel pisang molen punika boten patos angèl, langkung malih ing wekdal sapunika bilih sampun wonten kulit pastry ingkang sampun samekta dipun-ginakaken kanggé mbuntel pisangipun. Dadosipun, boten prelu susah-susah malih kanggé damel pisang molen.
Isènanipun pisang molen sapunika sampun manéka warni, wonten pisang keju, pisang keju coklat, pisang coklat, lan sapanunggalanipun.

Bahan-bahanipun
Bahan-bahan ingkang dipunbetahaken kanggé damel pisang molen kapérang dados kalih, inggih punika bahan kanggé damel isi lan bahan kanggé damel kulit molenipun. Ing ngandhap punika inggih bahan-bahan ingkang dipunbetahaken kanggé damel kulit molen inggih punika:
 Bahan Kulit Pisang Molen
 60 gram mentega
 1 butir tigan ayam
 50 gram gendhis alus
 1/4 cendhok teh sarem
 1 1/2 cendhok maem glepung maizena
 225 gram glepung terigu
 100 gram keju parut
 15 ml toya

Déné bahan-bahan ingkang dipunbetahaken kanggé damel isi molen inggih punika:
 Bahan Isi Kulit Pisang
 8 iji pisang uli, dipunkethok dawanipun 5 cm, lajeng dipunpérang sekawan pérangan
 100 gram keju cheddar, dipunkethok dawanipun 5x 1/2 x 1/2 cm

Caranipun damel Pisang Molen
 Mentega dipunkocok sareng kaliyan tigan, saha gendhis alus, dangunipun tigang dasa detik ngantos sadaya bahanipun kecampur rata.
 Manawi sampun, sarem dipunlebetaken sareng kaliyan glepung maizena, saha glepung terigu kanthi dipunayak lan dipunundhak ngantos rata.
Tambahkan keju cheddar parut. Aduk rata. Masukkan air. Aduk rata.
 Adonan ingkang sampun dados lajeng dipungiling kanthi ngginakaken gilingan mi, dipunwiwiti kanthi gilingan kandel nomer satunggal dugi kandel nomer gangsal.
 Adonan dipunambali dipungiling ngantos ping tiga. Manawi sampun lajeng adonan dipunkethok-kethok, dawanipun 50 cm kanthi ambanipun 1 1/2 cm.
 Adonan ingkang sampun dikethok kala wau lajeng dipun-ginakaken kanggé mbuntel gedhang ngantos rapet lajeng ing pucukipun dipunraketaken nganggé toya.
 Salajengipun, pisang ingkang sampun dipunbuntel lajeng dipungoreng ngantos mateng kanthi titikan wernanipun sampun kuning radi coklat

Cathetan suku

Jajanan
Olah-olahan Indonésia
Awash (bisa dieja Hawash) ya iku salah sijiné kali utama kang dumunung ana ing Ethiopia. Manungsa bisa nglakoni urip ana ing paredèn (lembah) Awash minangka wiwit spésies. Awash Tengah uga kagolong panggonan kang tinemu sisa hominid pra-manungsa kang tinemu.

Pratélan pustaka 
 Zewdu Tememew Molla, "Dam Safety Evaluation on Koka Dam, Ethiopia". M.Sc. thesis, 2005. abstract 

Situs Warisan Donya
Sungai di Ethiopia
Soto Semarang utawi ingkang misuwur kanthi sebatan Soto Bangkong punika salah satunggaling dhaharan khas Semarang, Jawa Tengah. Soto semarang kathah dipunremeni tiyang amargi gadhah ciri khas saking sate kerang ingkang dipunkum kecap manis minangka lawuhipun. Duduh soto semarang ingkang warninipun coklat ugi ingkang bedakaken saking soto-soto jinis sanèsipun. Dipun wastani soto bangkong amargi miterat sujarahipun, bilih nalika sepisanan soto punika misuwur ing kitha Semarang, soto bangkong punika dipunsadé wonten ing Jl. A. Yani, Jl. M. T. Haryono saha Jl. Brigjen Katamso utawi ingkang asring dipunsebat jalan Bangkong ing Semarang. Amargi gadhah ciri khas ingkang bènten kaliyan jinis soto sanèsipun, mila soto ingkang dipunsadé ing jalan bangkong punika dipunwastani soto bangkong. Sapunika soto bangkong dipunsade boten namung ing kitha Semarang kemawon nanging sampun nyebar ing kitha-kitah sanès ing Pulo Jawa.

Bahan-bahanipun 
Bahan-bahan ingkang dipun-ginakaken kanggé damel soto semarang inggih punika:
 500 gr ayam, dipungodhog ngantos empuk, dipunpendhet dagingipun, lajeng dipunsuwir-suwiri
 50 gr mi soun lajeng dipunkum toya anget kering, rendam air hangat hingga lunak, potong-potong
 3 sdm lisah
 1 lbr ron salam
 1 btg sereh dipungeprak
 2 lbr daun jeruk purut
 1.250 ml kaldu ayam
 2 btg ron bawang dipuniris tipis
 2 btg seledri dipuniris alus
 4 sdm kecap manis
 2 sdm brambang goreng
 1 bah jeruk nipis dipunkethok-kethok

Bumbu-bumbu 
Bumbu-bumbu ingkang dipunbetahaken kanggé damel soto semarang inggih punika:
 4 butir kemiri
 1 sdt mrica butir
 1 sdt ketumbar
 1 cm jae
 1 cm kunir
 2 sdt sarem

Pelengkap 
Nalika dhahar soto semarang, badhé langkung éco manawi dipunjangkepi kaliyan bahan-bahan pelengkap, kados ta:
 sekul putih
 Bawang putih ingkang dipungorèng
 ron bawang,
 Sate Kerang
 jeruk nipis
 brambang gorèng
 kecap
 sambel rawit ingkang dipundamel saking lombok abang lan lombok ijem dipunsukani sarem lajeng dipunuleg ngantos alus.

Caranipun Damel 
Caranipun damel soto semarang inggih kados makaten:
 lisah dipunpanasi, lajeng sadaya bumbu ingkang sampun dipunuleg ngantos alus, ron salam, saha serèh dipunosèng ngantos gandanipun arum.
 Dipun lebetaken ayam, sarem, saha kecap, lajeng dipunundhak ngantos rata. Manawi sampun saged dipunsukani toya lajeng dipuntengga ngantos umub.
 Ayam dipunmasak ngantos mateng lajeng saged dipunangkat manawi sampun. Ayam ingkang taksih wutuh lajeng dipunsuwir-suwiri lan saged dipunlebetaken malih wonten duduh soto. Duduh soto lajeng dipungodhog malih ngantos umub, lan saged dipunangkat manawi sampun.
 Lebetaken toge utawi cambah lan soun wonten ing mangkok saji kanthi dipuntata ingkang saé lajeng duduh soto saged dipunlebetaken wonten mangkok kasebat ugi.
 Soto sampun samekta dipunsajékaken nalika taksih panas kanthi dipunjangkepi kaliyan bahan pelengkap saha sambel rawit.

Uga delengen 
 Semarang

Cathetan suku 

Olah-olahan Indonésia
Semar mendem inggih punika salah satunggaling jajanan pasar khas Jawa Tengah ingkang dipundamel saking wos ketan. Wujudipun kados lemper, nanging ingkang bédakaken inggih manawi lemper ayam punika dipunwungkus ron gedhang, déné semar mendem dipunwungkus mawi sak lembar tigan dadar ingkang dipundamel tipis-tipis.

Bahan-bahan dhasaripun 
Bahan-bahan dhasar kanggé damel semar mendem ing antawisipun inggih punika kados makaten:

 500 gram wos ketan dipunkum rumiyin dangunipun 2 jam lajeng dipuntus
 250 ml santen saking 1 wutir klapa
 1 cendhok teh uyah
 2 lembar ron pandan

Bahan wosipun 
Bahan-bahan wosipun kanggé damel semar mendem ing antawisipun inggih punika kados makaten:
 1/2 iji utawi 1 kg ayam, dipungodhog ngantos empuk lajeng dipuntus
 1 lembar ron salam
 1 batang sere dipungeprak
 200 ml santen saking 1/2 wutir klapa

Bumbu-bumbunipun 
Bahan bumbu kanggé damel semar mendem ing antawisipun inggih punika kados makaten:
 1 cendhok teh tumbar
 3 wutir bawang putih
 6 wutir brambang
 2 butir kemiri dipungongso
 1/2 cendhok teh asem
 1/2 cendhok teh uyah
 2-3 cendhok teh gula jawa

Bahan-bahan kulitipun 
Bahan-bahan kanggé damel kulit semar mendem ing antawisipun inggih punika kados makaten:
 4 wutir tigan
 2 cendhok glepung terigu
 8-10 cendhok toya
 1/4 cendhok teh sarem

Caranipun damel 
Caranipun damel wosipun semar mendem inggih punika kados makaten :
 Daging ayam dipunsuwiri lejeng dipuniris ngantos alus.
 Sedaya bumbu dipungongso rumiyin ngantos gandanipun arum, lajeng dipunlebetaken santen.
 Salajengipun, sadaya bahan kanggé damel isinipun dipunlebetaken, lan dipunmangsak mawi geni ingkang alit ngantos garing. Manawi sampun lajeng dipunangkat lan dipunademaken.
 Ketan dipundang mawi ron pandan ngantos setengah mateng, lajeng dipunpindhah ing panci.
 Santen dipuncampur kaliyan ketan lan dipunsukani sarem. Dipun masak ing geni alit ngantos sadaya santenipun ngresep ing ketan kanthi dipunudhak ketanipun.
 Ketan lajeng dipundang malih ngantos mateng.

Caranipun damel semar mendem inggih punika kados makaten:
 Sepisan, tigan dipundadar tipis-tipis, saged damel kirang langkung 15 lembar miterat kabetahanipun
 Nalika taksih panas, ketan dipunjlentrehaken wonten ing loyang kandelipun 1 cm, lajeng dipunkethok-kethok kanthi ukuran 6x8 cm.
 Ketan ingkang sampun dipunkethok lajeng dipunpipihaken.
 Lebetaken 1 cendhok wosi ketan ingkang sampun dipundamel, lajeng ketan dipunrapetaken lan dipunwujud ngantos diameteripun 4 cm, dawanipun 6 cm.
 Manawi sampun lajeng dipunwungkus mawi telur dadar ingkang sampun dipundamel.

Uga delengen 
 lemper

Cathetan suku 

Panganan
Olah-olahan Indonésia
Jajanan